**Qoldau 24/7 арқылы уақытша сақтандыру мәртебесін қалай болады?**

Халықтың әлеуметтік осал топтары мемлекет есебінен, МӘМС аясында медициналық көмек ала алады. Сіз үйден шықпай-ақ, Qoldau 24/7 қосымшасын қолдана отырып, уақытша сақтандыру мәртебесін ала аласыз (кейбір санаттағы азаматтардың мәртебесі сақтандырылмаған жағдайда).

 Бұл қосымша Android және iOS платформаларында қол жетімді және қолданыста өте қарапайым. Qoldau 24/7 қосымшасы көмегімен уақытша сақтандыру мәртебесін алудың толық нұсқаулығын ұсынамыз.

* Qoldau 24/7 мобильді қосымшасын AppStore немесе Play Market-тен жүктеп, орнатыңыз;
* Жүйеге тіркеліңіз: электрондық пошта мекенжайын, тегін, атын және байланыс телефонын енгізу;
* Тіркеліп, жүйеге кіргеннен кейін төменгі оң жақ бұрыштағы **«Бізге жазыңыз»** түймесін басыңыз;
* **«Өтініш құру»** нысанында **«Кеңес алу»** санатын таңдаңыз;
* Әрі қарай, тұратын аймақты таңдаңыз;
* **«Өтініш мәтіні»** өрісінде жеңілдік санатын және ЖСН көрсетуді ұмытпаңыз;
* Растайтын құжаттың фотосын немесе сканерленген түрін тіркеңіз. **«Файл тіркеу»** түймесін басып, галереядан құжатты таңдаңыз немесе суретке түсіріңіз;
* **«Өтінішті жіберу»** түймесін басыңыз;

Құжат дұрыс толтырылған жағдайда, **«Өтініш сәтті құрылды! Терезені жабу үшін басыңыз»** жазбалары шығады. Барлық талаптар дұрыс орындалған жағдайда, 30 минут ішінде МӘМС жүйесіндегі мәртебеңіз жаңартылады.